laion/Wikipedia-Exotic huggingface dataset:
זאהון

העיירה זאהון (בהונגרית: Záhony) ממוקמת בהונגריה במשולש הגבולות הונגריה - אוקראינה - סלובקיה, בתוך מחוז סבולץ'-סטמאר-ברג, בפינה הצפון-מזרחית של הונגריה ומקום מושבו של נפת זאהון. באזור העיר משתנה זרימת נהר הטיסה מצפון לכיוון דרום-מערב. זאהון (Záhony) היא העיירה הצפונית ביותר במחוז סאבולץ-סאטמר-ברג (Szabolcs-Szatmár-Bereg). היא שוכנת על הגדה השמאלית של הטיסה, שזורם כאן כנהר גבול. קצת יותר מקילומטר מערבית ממרכז העיירה נמצא הגבול המינהלי של הונגריה, סלובקיה ואוקראינה. זהו מעבר גבול חשוב הן בכביש והן ברכבת. לפני 1990 לברית המועצות, היום לאוקראינה. רכבות בקו בודפשט - מוסקבה עוברות את הגבול במקום זה. הכביש הראשי 4 עובר בשטחה של העיר, בכיוון דרום-צפון, בקצה המערבי של האזור המיושב, בכביש הכי קל להגיע מפנים הארץ כמו גם מכיוון מעבר הגבול האוקראיני. בין הכפרים שמסביב, כביש 4115 מתחבר עם ז'ורק ויישובים אחרים מדרום-מזרח לעיר, כביש 4147 עם דירצ'קה. באוטובוס מזאהון ניתן להגיע ליישובים שמסביב לכיוון מאנדוק בכביש 4115. התחבורה בעיר מצוינת ואין אזורים קשים להגעה, הכבישים כולם מצופים אספלט. הנתונים הכתובים הראשונים על היישוב הם מהמאה ה-14 - המאה ה-15. בשנות המאה ה-14, הפלטין של המחוז קבע את בית המשפט ביישוב זה עבור מספר מחוזות. אנו יודעים גם את שמו של בעל האדמות פטר אגוצ'י מהמאה ה-15. בשנת 1476, החלק המזרחי של היישוב, רטקה היה שייך לז'ורק והיה בבעלות משפחת הומונאי. בשנת 1658 זה היה האחוזה של משפחת ברקוצי. בסוף המאה ה-18 הוחלף בעל הבית. במאה ה-19 היה זה נחלתו של אציל בשם ריטר שהקים במקום מפעל סוכר בשנת 1831. המסמך שהכריז על זאהון כעיר הועבר על ידי ראש הממשלה קארוי גרוס ליו"ר המועצה, ב-3 באפריל 1989. הכנסייה הקלוויניסטית זאהון כנסיית יוחנן המטביל - הכנסייה היוונית-קתולית כנסייה רומית-קתולית בית כפרי טיפוסי לאזור אנדרטת השער המזרחי - נמסרה בשנת 1986 על ידי הפסל אישטוואן מרושיץ'. פארק ד"ר יוז'ף בירש פארק פטפי מזרקת הכיכר המרכזית - נמסרה בשנת 1988 על ידי הפסל יוז'ף קאמפל מבודפשט היהודים הראשונים התיישבו בזאהון במחצית השנייה של המאה ה-18. משנת 1855 השתייכה הקהילה לרבנות מאנדוק. בין שתי מלחמות העולם היה זאהון מעבר גבול בין הונגריה לצ'כוסלובקיה. משמר הגבול גרם לאי נעימויות רבות ליהודי המקום. בשנת 1944 הועברו כ-50 יהודי זאהון לגטו בקישווארדה. בסוף מאי הם גורשו לאושוויץ. לאחר המלחמה, החיים היהודיים פסקו לחלוטין בזאהון. אברהם יצחק ניבל ( 1887 - ירושלים, 1947) היה מורה לדת, רב, רב ראשי וסופר תאולוגי ופדגוגי. תחנת הרכבת זאהון הוצג קטר גשר טיסה בזאהון המחבר בין הונגריה לאוקראינה הטיסה (נהר) בזאהון בשנת 2008 צולם ממעוף הציפור בשנת 2008 מדיה וקבצים בנושא זאהון בוויקישיתוף האתר של זאהון Záhony.lap.hu - אוסף קישורים פרויקט Záhony Unplugged מדריך מפות - Záhony Szemző Béla (szerk.): A cukorrépa-termesztés Magyarországon 1808–1938 (Akadémiai, 1979) ISBN 963-05-1912-7 "Bemutatkozás". Záhony Város honlapja. נבדק ב-2020-06-09.
פולקסווגן טיגואן

פולקסווגן טיגואן (באנגלית: Volkswagen Tiguan) היא מכונית במרכב קרוסאובר בעלת חמישה מקומות שמיוצרת על ידי פולקסווגן משנת 2007. היא הוצגה בשנת 2007 והגיעה לישראל בשנת 2008. הדור הראשון יוצר בין השנים 2007–2016. הדור הראשון כלל שתי אפשרויות למנועים: מנוע טורבו דיזל I4 צילנדרים 2.0 ליטר (2,000 סמ"ק) המספק כ-140 כוחות סוס ב-4,200 סיבובים לדקה. תיבת הילוכים אוטומטית רובוטית כפולת מצמד בעלת שישה הילוכים. היא מאיצה מ-0 ל-100 קילומטרים לשעה בתוך 10.2 שניות ומגיעה למהירות מרבית של 188 קילומטרים לשעה. מנוע טורבו בנזין I4 צילנדרים בנפח 1.4 ליטר (1,400 סמ"ק) המספק כ-150 כוחות סוס ב-5,800 סיבובים לדקה. תיבת הילוכים אוטומטית רובוטית כפולת מצמד בעלת שישה הילוכים. היא מאיצה מ-0 ל-100 קילומטרים לשעה בתוך 9.3 שניות ומגיעה למהירות מרבית של 193 קילומטרים לשעה. בשנת 2011 עברה הטיגואן מתיחת פנים, הכוללת עיצוב חדש ומנוע חדש. המנוע הוא מנוע טורבו בנזין I4 צילנדרים בנפח 2.0 ליטר (2,000 סמ"ק) המספק כ-180 כוחות סוס ב-4,500 סיבובים לדקה. תיבת הילוכים אוטומטית רובוטית כפולת מצמד בעלת שבעה הילוכים. היא מאיצה מ-0 ל-100 קילומטרים לשעה בתוך 7.9 שניות ומגיעה למהירות מרבית של 202 קילומטרים לשעה. הדור השני הוצג בשנת 2016. הדור השני כולל מנוע טורבו בנזין I4 צילנדרים בנפח 1.4 ליטר (1,400 סמ"ק) המספק כ-150 כוחות סוס ב-5,000 סיבובים לדקה. תיבת הילוכים אוטומטית רובוטית כפולת מצמד בעלת שישה הילוכים. היא מאיצה מ-0 ל-100 קילומטרים לשעה בתוך 9.2 שניות ומגיעה למהירות מרבית של 200 קילומטרים לשעה. היצע מנועי הבנזין כולל מנועי טורבו בנזין בהספקים של 125 כוחות סוס, 150 כוחות סוס, 180 כוחות סוס ו-220 כוחות סוס, היצע מנועי הדיזל כולל מנועי טורבו דיזל בהספקים של 115 כוחות סוס, 160 כוחות סוס, 190 כוחות סוס ו-240 כוחות סוס. בשנת 2020 עברה הטיגואן מתיחת פנים, שכללה שלושה דגמים חדשים. הראשון טיגואן R גרסת הביצועים לגרסה הבסיסית הכוללת מנוע טורבו בנזין I4 צילנדרים בנפח 2.0 ליטר (2,000 סמ"ק) המספק כ-320 כוחות סוס. תיבת הילוכים אוטומטית בעלת שבעה הילוכים. היא מאיצה מ-0 ל-100 קילומטרים לשעה בתוך 4.9 שניות. היא הוצגה בשנת 2020. השני טיגואן היברידית בעלת הנעה היברידית הכוללת מנוע טורבו בנזין בנפח 1.4 ליטר (1,400 סמ"ק), עם מנוע חשמלי המספק טווח נסיעה חשמלי של 50 קילומטרים. שני המנועים מספקים יחד 230 כוחות סוס. היא הוצגה יחד עם גרסת R בשנת 2020. טיגואן X גרסת קופה המיועדת לסין הכוללת מנוע טורבו בנזין בנפח 2.0 ליטר (2,000 סמ"ק) המספק כ-220 כוחות סוס או 186 כוחות סוס. הוצגה בשנת 2020. דור ראשון מתיחת פנים 2011 דור שני מתיחת פנים 2020 גרסת ה-R גרסת הקופה X הגרסה היברידית מדיה וקבצים בנושא פולקסווגן טיגואן בוויקישיתוף אתר האינטרנט הרשמי של פולקסווגן טיגואן VW Tiguan World Premiere, באתר motor1.com, ‏11 בספטמבר 2007 דני שטיינמן, החל שיווק הפולקסווגן טיגואן, באתר אוטו, ‏24 במרץ 2008 פולקסווגן טיגואן 2011 – מתיחת פנים לדגם, באתר קארטיוב, ‏03 בפברואר 2011 2016 פולקסווגן טיגואן החדש נחשף, באתר קארטיוב, ‏15 בספטמבר 2015 פולקסווגן טיגואן 2021 החדש - כולל דגם ביצועים R ודגם פלאג-אין, באתר קארטיוב, ‏01 ביולי 2020 טיגואן X נחשף: טיגואן קופה לסין, באתר קארטיוב, ‏07 בספטמבר 2020
אליוט גרונר

אליוט גרונר (באנגלית: Elioth Gruner‏; 16 בדצמבר 1882 – 17 באוקטובר 1939) היה אמן אוסטרלי. גרונר זכה שבע פעמים בפרס וויין לציור נוף, הכי הרבה מכל אמן אוסטרלי מלבד הנס הייזן. הוא נחשב לאחד מציירי הנוף האוסטרלי האהובים ביותר בגלריית האמנות של ניו סאות' ויילס. גרונר נולד בגיסבורן, ניו זילנד, בנם הצעיר של אליוט גרונר, פקיד יליד נורווגיה, ואשתו האירית מרי אן, שמתה בשנת 1922. גרונר הובא לסידני לפני שהיה בן שנה ובגיל צעיר הראה רצון לצייר. בגיל 12 בערך אמו לקחה אותו לג'וליאן אשטון, שהעביר לו את השיעורים הראשונים באמנות. בגיל 14 הוא השיג משרה בחנות בה עבד בין השעות 7.40 בבוקר לשעה 21.30. כדי לסייע בשמירה על משק הבית לאחר מות אביו ואחיו הגדול. גרונר הצליח קצת לצייר בסופי שבוע, וב -1901 החל לשלוח עבודות לתערוכות של אגודת האמנים בסידני. מסביבות 1907 עבודתו החלה למשוך תשומת לב רצינית מצד הצייר נורמן לינדזי. [3] בשנת 1911 הוקמה חנות קטנה ברחוב בלי, סידני, למכירת יצירות אומנות שצוירו באוסטרליה, ולמשך תקופה מסוימת גרונר לקח עליה את האחריות. לאחר מכן הפך לעוזרו של ג'וליאן אשטון בבית הספר לאמנות בסידני, ובמהלך מחלתו של אשטון נתן את שיעורי הלימוד בבית הספר במשך כשלושה חודשים. בשנת 1916 הוא היה זכה בפרס ויין עם ציור נוף קטן, "אור הבוקר", ציור המציג את החווה של ג'ים איננס במישורי אמו. ציור זה נרכש על ידי הגלריה לאמנות של ניו סאות' ויילס (AGNSW). גרונר זכה שוב פרס ויין בשנת 1919 עם ציורו המתאר את חוות ג'ים אינס בבוקר. בשנה שלאחר מכן נאמני הגלריה הזמינו אותו לצייר תמונה גדולה לגלריה "עמק הטוויד". אף על פי שהפרס הוענק לו שוב בשנת 1921 היצירה אינה נמנית עם ציוריו הטובים ביותר. בשנת 1923 ביקר גרונר שנתיים באירופה. השפעת הנסיעה על עבודתו ניכרה מאוד: בדרך כלל הייתה הרבה יותר פשוטה, תשומת לב רבה יותר נתן לקומפוזיציה, ותנועות המכחול היו חופשיות ורחבות יותר . הוא התעניין פחות בבעיות האור ומדי פעם עבודתו קיבלה היבט מעט קר. מעריציו לא תמיד קיבלו את השינויים בברכה, אך גרונר צדק שלא הרשה לעצמו לשנות את סגנונו. הוא ערך תערוכת יחיד בשנת 1927, אבל הוא לא היה אמן פרודוקטיבי במיוחד. גרונר השקיע זמן רב במציאת נושא מתאים, ויותר מכך, בחשיבה מדוקדקת לפני ביצוע משיכות המכחול. מאוחר יותר, גרונר התחיל להתעניין בחקר האור, וכמה יצירות מצוינות בתקופתו האחרונה שילבו את איכויות האמנות שלו ואת התשוקה שלו. גרונר סבל מדלקת פרקים כרונית ומת בביתו בווברלי ב־17 באוקטובר 1939. הוא מעולם לא התחתן אך השאיר צאצאים באוסטרליה ובניו זילנד. מדיה וקבצים בנושא אליוט גרונר בוויקישיתוף Wynne Prize :: Art Gallery NSW, www.artgallery.nsw.gov.au Spring frost, 1919 by Elioth Gruner, www.artgallery.nsw.gov.au Barry Pearce, Australian Dictionary of Biography, Canberra: National Centre of Biography, Australian National University Morning light, 1916 by Elioth Gruner, www.artgallery.nsw.gov.au Sally Prior, Sydney Morning Herald, 1 March 2014. "Elioth Gruner: The master of light".
Fire on Fire

"Fire on Fire" (בעברית: "אש על אש") הוא סינגל שהוקלט על ידי הזמר/ת הבריטי/ת סם סמית'. השיר נכתב והופק על ידי סמית' וסטיב מק. השיר הושמע במיני-סדרה "גבעת ווטרשיפ", ששודרה בנטפליקס. את השיר הוציאה לאור חברת התקליטים "קפיטול רקורדס" ב-21 בדצמבר 2018. הוא הגיע לארבעים השירים המובילים במצעדי המוזיקה בהונגריה, שוודיה, נורווגיה, פינלנד, שווייץ ואירלנד. הוא נכלל כרצועת הבונוס באלבומו/ה השלישי של סמית', Love Goes. בחודש ספטמבר 2018, הוקלט השיר באולפני אבי רוד שבלונדון, בירת הממלכה המאוחדת. סמית' אמר/ה בההכרזה על צאתו כי: ”אני כה נרגש/ת לקחת חלק בעיבוד החדש של "גבעת ווטרשיפ". השיר כה עוצמתי, וזה היה תענוג לעבוד עם הבמאי נועם מורו בצילום הקליפ, ועם סטיב מק בהפקת השירץ. אני מקווה שכולכם תאהבו אותו כמוני".” גיל קאופמן ממגזין הבילבורד כינה את השיר "בלדה רודפת ומסעירה". "סמית' כתב/ה שיר רגיש, המתחבר לפחד, תקווה וחברות. מידע על הסינגל "Fire on Fire" באתר מיוזיק בריינז מידע על היצירה "Fire on Fire" באתר Discogs מילות השיר "Fire on Fire" באתר Genius סרטון השיר "Fire on Fire" באתר יוטיוב Dinges, Gary (17 באפריל 2020). "Sam Smith, Demi Lovato go glam as they sing about love struggles in new single, 'I'm Ready'". USA Today. נבדק ב-18 באפריל 2020. {{cite web}}: (עזרה) Aniftos, Rania (16 באפריל 2020). "Sam Smith & Demi Lovato Conquer the Olympics in Powerful 'I'm Ready' Video". Billboard. נבדק ב-18 באפריל 2020. {{cite web}}: (עזרה) Delago, Sara (17 באפריל 2020). "Sam Smith, Demi Lovato Created a Literal Drag Race in "I'm Ready" Music Video". Teen Vogue. נבדק ב-18 באפריל 2020. {{cite web}}: (עזרה) Daniel Kreps (21 בדצמבר 2018). "Hear Sam Smith's Stirring 'Watership Down' Ballad 'Fire on Fire'". Rolling Stone. נבדק ב-31 בדצמבר 2018. {{cite web}}: (עזרה) Gil Kaufman (21 בדצמבר 2018). "Listen to Sam Smith's Haunting Ballad 'Fire on Fire' From Netflix 'Watership Down' Adaptation". Billboard. נבדק ב-31 בדצמבר 2018. {{cite web}}: (עזרה) ARIA CHART WATCH #508 SAM+SMITH Sam Smith SAM SMITH - FIRE ON FIRE (SONG) SAM SMITH - FIRE ON FIRE (SONG) Official Scottish Singles Sales Chart Top 100 Singapore Top 30 Digital Streaming Chart – Week 3 SAM SMITH - FIRE ON FIRE (SONG) Sam SmithFire On Fire Official Singles Chart Top 100 SAM SMITH - FIRE ON FIRE SAM SMITH - FIRE ON FIRE Single Top 40 slágerlista SAM SMITH - FIRE ON FIRE HOT 40 SINGLES Top AFP - Audiogest - Top 3000 Singles + EPs Digitai Årslista Singlar, 2019 SAM SMITH "FIRE ON FIRE" Polish single certifications – Sam Smith – Fire on Fire" BRIT Certified SAM SMITH ARIA Accreditations Documents, Dropbox (באנגלית) "Fire on Fire - Single by Sam Smith". iTunes. נבדק ב-21 בדצמבר 2018. {{cite web}}: (עזרה)
שברולט טריילבלייזר

האם התכוונתם ל... שברולט טריילבלייזר (SUV) – מכונית שטח/פנאי שיוצרה על ידי שברולט בין השנים 2011–1999. ובאסיה היא מיוצרת עד היום. שברולט טריילבלייזר (קרוסאובר) – מכוניות שטח/פנאי במרכב קרוסאובר שמיוצרת על ידי שברולט משנת 2020.
הלגיון הרביעי מקדוניקה

הלגיון הרביעי מקדוניקה (בלטינית: Legio IIII Macedonica) היה לגיון רומאי. הלגיון הוקם ככל הנראה בשנת 48 לפנה"ס בידי יוליוס קיסר, במהלך מלחמתו כנגד פומפיוס מגנוס. הלגיון השתתף בקרב דיראכיום (באותה שנה) ולאחר מכן נשלח למוקדון וקיבל את הכינוי "מקדוניקה". קיסר תכנן להשתמש בלגיון בפלישתו המתוכננת אל האימפריה הפרתית, אולם עם רציחתו באידו של מארס בשנת 44 לפנה"ס, נגנזו תוכניות הפלישה. עם מותו של קיסר פרצה ברומא מלחמת אזרחים חדשה בין סיעתו של מרקוס אנטוניוס אשר חפצה לשמר את מורשתו של קיסר, לבין סיעת רוצחיו של קיסר שהונהגה בידי גאיוס קסיוס לונגינוס ומרקוס יוניוס ברוטוס. אנטוניוס זימן את הלגיון הרביעי לאיטליה כדי להילחם בקסיוס וברוטוס, אולם אז הצטרף למלחמה גורם חדש ומפתיע: אחיינו של קיסר אוקטביאנוס אשר הכריז על עצמו כיורש הליגיטימי של דודו. כמה לגיונות, ובתוכם הלגיון הרביעי, הצטרפו אל אוקטביאנוס והנחילו לאנטוניוס תבוסה ניצחת בקרב מוטינה. בשנת 42 לפנה"ס החליט אוקטביאנוס לכרות ברית עם אנטוניוס במטרה להביס את אויביהם המשותפים, היינו רוצחיו של קיסר. הלגיונות הנאמנים להם, ובתוכם הלגיון הרביעי, הפליגו בחזרה למוקדון ושם הביסו את צבאם של רוצחי קיסר בקרב פיליפי. לאחר הקרב חזר הלגיון עם אוקטביאנוס לאיטליה, שם סייע בדיכוי המרד של לוקיוס אנטוניוס. בשנת 31 לפנה"ס הפר אוקטביאנוס את בריתו עם מרקוס אנטוניוס ותקף את נחלותיו במצרים. הלגיון הרביעי השתתף בפלישה זו, ובין היתר נכח בקרב אקטיום. לאחר ניצחונו במלחמה, הציב אוקטביאנוס (שכעת קיבל את התואר אוגוסטוס) את הלגיון הרביעי בהיספניה טארקוננסיס והשתמש בו כדי לדכא מרידות של שבטים מקומיות. החל משנת 13 לפנה"ס הגזרה הייתה שקטה, ובמשך קרוב לחמישים הבאות הועסקו חיילי הלגיון בעיקר בעבודות תחזוקה שונות. לאחר מכן הועבר הלגיון לגרמאניה סופריור והוצב באזור שהוא כיום מיינץ. על פי השערה אחת הקיסר קליגולה היה זה שהעביר את הלגיון מהיספניה לגרמאניה מכיוון שנזקק לתגבורת במלחמתו כנגד שבט הקאטים. השערה אחרת גורסת שהלגיון הועבר רק בשנת 41 בידי הקיסר קלאודיוס. הסיבה להעברה הייתה ככל הנראה מכיוון שקלאודיוס נאלץ להוציא הלגיון הארבעה עשר גמינה למלחמתו בבריטניה וחיפש לגיון חדש שימלא את מקומו. על כל פנים, בגרמאניה נאלצו חיילי הלגיון לחלוק את המחנה שלהם עם חיילי הלגיון העשרים ושניים פרימגיניה. חיילי הלגיון הרביעי קיבלו את הצד הימני המכובד יותר של המחנה, בעוד החיילים הוותיקים של הלגיון העשרים ושניים נאלצו לעבור לחלק השמאלי. בשנת 68 התאבד הקיסר נירון, ובכך נפתחה מלחמת האזרחים אשר נודעה בתור "שנת ארבעת הקיסרים". הלגיון הרביעי והלגיון העשרים ושניים הכריזו על תמיכה בטוען לכתר ויטליוס והצטרפו אליו בצעדתו מגרמאניה לאיטליה. הם הביסו את אנשיו של הטוען לכתר אותו בקרב קרמונה, והשתלטו על רומא. חלק מהחיילים תוגמלו על נאמנותם בכך שהועברו למשמר הפרטוריאני. אולם באותה שנה צעד אספסיאנוס עם לגיונותיו מארץ ישראל והביס את צבאותיו של ויטליוס. הלגיון הרביעי הוחזר בחזרה למיינץ ובמשך כמה שנים המשיך להגן על גבולות האימפריה מפני השבטים. בשלב מסוים החליט אספסיאנוס כי הלגיון איננו אמין, ולפיכך פרק אותו והקים משרידיו את הלגיון הרביעי פלביה פליקס. מדיה וקבצים בנושא הלגיון הרביעי מקדוניקה בוויקישיתוף הלגיון הרביעי מקדוניקה, באתר livius.org (באנגלית) הלגיון הרביעי מקדוניקה, באתר Imperiumromanum.com (בגרמנית)
קריסה

המונח "התמוטטות" מפנה לכאן. אם הכוונה למשמעות אחרת, ראו התמוטטות (פירושונים). קריסה היא כשל במבנה של הגוף כתוצאה מכוח לחיצה הפועל עליו. בעת תכן הנדסי בדיקה של תופעת הקריסה חשובה מכיוון שבחלק מהמקרים קריסה מתרחשת לפני תופעת הכניעה, שבה החומר עובר מהשלב האלסטי לשלב הפלסטי שלו (Pcr < σyp). הכוח הגורם לקריסה קטן משמעותית מכוח הלחיצה שהיה גורם כשל לאלמנט של מבנה שאיננו גבוה. התופעה נקראת לפעמים גם אי יציבות אלסטית. כוח הקריסה, הכוח הקריטי הגורם לקריסת העמוד נתון על ידי הנוסחה שפותחה על ידי לאונרד אוילר במאה ה-18. הנוסחה מתאימה לעמוד אידיאלי: ישר, הומוגני, ללא מאמץ התחלתי. נוסחת אוילר: F = ( K π 2 E I ) l 2 {\displaystyle F={\frac {\left(K\pi ^{2}EI\right)}{l^{2}}}} או F = ( π 2 E I ) ( μ l ) 2 {\displaystyle F={\frac {\left(\pi ^{2}EI\right)}{(\mu l)^{2}}}} כאשר: F {\displaystyle F} = הכוח הקריטי הוא כוח הלחיצה הצירי הגורם לקריסת העמוד E {\displaystyle E} = מודול האלסטיות I {\displaystyle I} = מומנט ההתמד של השטח l {\displaystyle l} = אורך העמוד בין התמיכות   K {\displaystyle \ K} = מקדם המגדיר את אורך הקריסה והוא תלוי בצורת התמיכות של העמוד 1/4 - צד אחד רתום, צד שני חופשי לגמרי 1 - פרקים החופשיים להסתובב בשני צידי העמוד 4 - שני הקצוות רתומים   μ {\displaystyle \ \mu } = מקדם אורך הקריסה, אורך המוט הקורס כתלות בתמיכות 2 - צד אחד רתום, צד שני חופשי לגמרי 1 - פרקים החופשיים להסתובב בשני צידי העמוד 0.67 - צד אחד רתום, צד שני פרק חופשי להסתובב 1/2 - שני הקצוות רתומים הקריסה מושפעת מהגמישות של העמוד ולא מהחוזק של חומר העמוד. הכוח הקריטי מושפע ישירות ממומנט האינרציה של השטח של העמוד. תנאי הגבול - התמיכות משפיעות על אורך הקריסה וכך על כוח הקריסה. σ = F / A = π 2 E ( l / r ) 2 {\displaystyle \sigma =F/A={\frac {\pi ^{2}E}{(l/r)^{2}}}} כאשר:   F / A {\displaystyle \ F/A} - מאמץ הקריסה: כוח הקריסה מחולק בשטח החתך של העמוד.   l / r {\displaystyle \ l/r} - הגבהות של העמוד, מסומנת בדרך כלל על ידי האות: lambda - λ   r {\displaystyle \ r} - רדיוס האינרציה של חתך העמוד   l {\displaystyle \ l} - אורך הקריסה התלוי בצורת התמיכות   λ = l / r {\displaystyle \ \lambda =l/r} קריסה של מעטפת החומר כמו קריסה של מכל כתוצאה מתת לחץ. קריסה מקומית של חלק מבנה כמו קריסה של דופן קורה. קריסה תוך כדי פעולת פיתול. Timoshenko S., Strength of Materials, 3rd edition, Krieger Publishing Company, 1976. ISBN 0882754203 McGraw-Hill Encyclopedia of Engineering, Sybil P. Parker Editor in Chieh. McGraw Hill Book Company 1983, ISBN 0070454868 Timoshenko & Gere, Theory of Elastic Stability, 2nd Ed. International Student Edition 1961 מדיה וקבצים בנושא קריסה בוויקישיתוף קריסה, באנגלית מאמר בנושא קריסה, באנגלית קריסה באתר TWI, באנגלית דף חישוב מוט לקריסה, באנגלית קריסה דינמית, באנגלית קריסה (מכניקה), דף שער בספרייה הלאומית
סומייל אל-ח'ליל

סומייל אלח'ליל (בערבית: صميل الخليل ; סומייל מתועתק גם כ"צומייל", "צומיל" או "סומיל") היה כפר ערבי שהתקיים בשפלת יהודה, כ-32 ק"מ מערבית לחברון, באזור שמצויים בו כיום המושבים נחלה וסגולה. הכפר נקרא גם ברכאת אל-ח'ליל (כלומר בְּרַכַת אברהם). משערים כי הכפר נוסד על ידי מסדר ההוספטלרים ב־1168 במהלך מסעי הצלב, במטרה להגן על המצודה שנבנתה על ידם בבית ג'וברין . תושבי הכפר האמינו שכפרם נקרא על שם סמואל, אחד הצלבנים שייסדו את הכפר. לא ברור כיצד אמונה זו מתיישבת עם קיומו של כפר נוסף בשם סומייל (סומייל אל-מסעודייה שבתל אביב). השערה נוספת היא כי מקור שמו של הכפר בא מהמילה הערבית "צומיל", שפירושה אדמה יבשה. שמו הנוסף של הכפר, ברכאת אל-ח'ליל (בְּרַכַת אברהם), ניתן לו מפני שהסולטן הממלוכי ברקוּק (מאה ה-14) השתמש בכספי המיסים מהכפר לבניית מסגד אברהם בחברון. לפי תיאורו של חוקר המקרא האמריקאי הידוע אדוארד רובינסון, שעבר דרך הכפר באמצע המאה ה-19, היה הכפר גדול למדי והיו בו באר ציבורית גדולה וקטע של חומה עתיקה, שככל הנראה הייתה חלק ממבצר. כיום ניתן למצוא את השרידים הללו כ־300 מטר צפונית לגבול הבתים של מושב נחלה. ערב מלחמת העצמאות חיו בכפר כמעט 1,000 נפש כולם מוסלמים. תושבי הכפר שאבו מים מבאר שכונתה אל-ח'ליל, והתפרנסו בעיקר מחקלאות וגידול כבשים; הגידולים העיקריים היו דגנים, ענבים ותאנים. הכפר נכבש ביולי 1948 במבצע אנ-פאר על ידי חטיבת גבעתי בקרבות עשרת הימים. מדיה וקבצים בנושא סומייל אל-ח'ליל בוויקישיתוף מניר בנים לתל צפית, הלאה מערבה לאורך נחל האלה לתימורים וחזרה, באתר עמירם במשעולי ישראל, ‏2017-06-07
הלגיון הרביעי איטליקה

הלגיון הרביעי איטליקה (בלטינית: Legio IIII Italica) היה לגיון רומאי, אשר פעל בין 231 ל-400 לספירה. הלגיון הוקם בשנת 231 בידי הקיסר אלכסנדר סוורוס. מגויסי הלגיון הגיעו מאיטליה ומפאנוניה. ייתכן שהלגיון השתתף במלחמתו של סוורוס כנגד האימפריה הסאסאנית באותה שנה. מפקדו הראשון של הלגיון היה מקסימינוס תראקס. בשנת 235 הפך מקסימינוס תראקס לקיסר בעצמו, והוביל את הלגיון במסעות מלחמה כנגד השבטים באזור הדנובה עד שנת 238. בימי הקיסר גורדיאנוס השלישי הועבר הלגיון לפרובינקיות המזרחיות ונלחם כנגד הסאסאנים. ככל הנראה בסיס האם של הלגיון באותן השנים היה במסופוטמיה. בימי הקיסר דיוקלטיאנוס הועבר הלגיון לגאליה. הלגיון עדיין היה קיים במאה החמישית והוא נזכר בנוטיטיה דיגניטטום כלגיון עצמאי. גורלו של הלגיון לאחר מכן אינו ידוע. ייתכן שהוא התמזג אל תוך הצבא הביזנטי. מדיה וקבצים בנושא הלגיון הרביעי איטליקה בוויקישיתוף הלגיון הרביעי איטליקה, באתר livius.org (באנגלית) הלגיון הרביעי איטליקה, באתר Imperiumromanum.com (בגרמנית) בצבא הרומי המאוחר היו שני סוגי לגיונות. הלימיטאני, שהיו מרותקים בדרך כלל לפרובינקיה מסוימת, והלגיונות העצמאיים (Comitatenses) אשר היו בדרך כלל בפיקוד בכיר ונועדו להגיב על מקרי חירום ביטחוניים. הלגיונות העצמאיים נחשבו ליוקרתיים יותר.
בנות ה-17 מבלות

בנות ה-17 מבלות (באנגלית: The Reluctant Debutante) סרט קומדיה רומנטית אמריקאי משנת 1958 בבימויו של וינסנט מינלי, עם קיי קנדל, רקס הריסון, סנדרה די, ג'ון סקסון ואנג'לה לנסבורי בתפקידים הראשיים. התסריט נכתב על ידי ג'וליוס אפשטיין והוא מבוסס על המחזה The Reluctant Debutante (אחת שלא אוהבת להיות מוצגת בנשפי החברה הגבוהה) של ויליאם דאגלס הום (אנ') משנת 1955. זה סרטה לפני האחרון של קנדל שהייתה אז נשואה להריסון וחולה בלויקמיה. ב-2003 הופק רימייק בשם מה שבחורה רוצה, עם קולין פירת' ואמנדה ביינס. לורד ג'ימי ברודבנט (רקס הריסון) הוא איש עסקים עשיר שגר בלונדון עם אשתו השנייה שילה (קיי קנדל). בתו מנישואין הראשונים, ג'יין, (סנדרה די) חיה בארצות הברית ועומדת להגיע אליהם לרגל יום הולדתה ה-17. הם נפגשים בנמל התעופה ומצטרפת אליהם בת דודתה של שילה, מייבל קלרמונט (אנג'לה לנסבורי) ובתה קלריסה (דיאן קליר). מייבל היא אשה שלא מפסיקה לדבר ולרכל. היא מחפשת שידוך מתאים לקלריסה ושילה מחפשת שידוך לג'יין. בלונדון כעת עונת הנשפים של החברה הגבוהה בה מוצגות הנערות שהגיעו לגיל 17 לנערים/בחורים ממעמד דומה. בנשף מייעדת שילה את ג'יין לדייוויד פנר (דייוויד מאיירס) עשיר וסנוב מהמעמד הגבוה. גם מייבל מייעדת אותו לבתה קלריסה ומתחילה תחרות בין שתי הנשים. ג'יין אינה מחבבת את פנר אבל נקשרת למתופף של תזמורת הריקודים, דייוויד פקסטון (ג'ון סקסון). מתפתח ביניהם סיפור אהבה למגינת ליבה של שילה שרואה בדייוויד רודף נשים ללא מעמד כלכלי וחברתי מבוסס. כשדייוויד פקסטון מגיע לביתם לאחר שבילה עם ג'יין, שילה משפיעה על ג'ימי שייגרש אותו. דייוויד פנר מגיע לביתם ומנסה לחבק את ג'יין אך היא זורקת אותו מהבית פורצת בבכי ואומרת לשילה שהיא אוהבת רק את דייוויד פקסטון. שילה מתחילה גם לבכות מרגשות אשמה. ג'ימי קורא מודעה בעיתון שהדוכס מפוזיטנו מת בגיל 95 והוריש את כל הונו לנכדו דייוויד פקסטון בן 25. הוא שומר זאת בסוד ומתכנן נשף לחברה הגבוהה. מייבל מגיעה עם קלריסה ודייוויד פנר ולפתע מודיע הכרוז את שמו של הדוכס מפוזיטנו ודייוויד פקסטון נכנס. שילה מופתעת, כעת דייוויד הוא דוכס עשיר ומבוסס. דייוויד וג'יין רוקדים ושילה וג'ימי מצטרפים בשמחה. מדיה וקבצים בנושא בנות ה-17 מבלות בוויקישיתוף "בנות ה-17 מבלות", במסד הנתונים הקולנועיים IMDb (באנגלית) "בנות ה-17 מבלות", באתר AllMovie (באנגלית) "בנות ה-17 מבלות", באתר Rotten Tomatoes (באנגלית) "בנות ה-17 מבלות", במסד הנתונים הקולנועיים KinoPoisk (ברוסית) בנות ה-17 מבלות, באתר TCM
סקודה סיטיגו

סקודה סיטיגו (בסלובקית: Škoda Citigo) היא מכונית סופרמיני עירונית מתוצרת יצרנית הרכב הצ'כית סקודה, אשר יוצרה בין השנים 2011–2020 במתחם הייצור "Volkswagen Bratislava Plant" (אנ') של יצרנית הרכב הגרמנית פולקסווגן בעיר ברטיסלאבה בסלובקיה יצרנית הרכב "סקודה" היא חברה בת של קבוצת פולקסווגן. שם הדגם "סיטיגו" מורכב מהמילים (באנגלית): "City" ו-"Go" 4 נוסעים תצורות: 3 דלתות האצ'בק, 5 דלתות האצ'בק סוגי מנוע: מנועי בנזין בפוזיציה קדמית-רוחבית, מנוע גז טבעי דחוס שעיקרו מתאן, מנוע חשמלי מונע מצבר נפח תא מטען: 951-251 ליטר (בקיפול המושבים האחוריים) קיבולת מכל דלק: 35 ליטר בשנת 2017 יוצרו 37,100 יחידות משנת 2019 מיוצר דגם מנוע חשמלי הקרוי "סקודה סיטיגו e iV". טווח נסיעה לטעינה 270 ק"מ תאוצה בן 0–100 היא 14.4 שניות (מנוע בנזין 999 סמ"ק המפיק 59 כ"ס) תאוצה בן 0–100 היא 13.2 שניות (מנוע בנזין 999 סמ"ק המפיק 74 כ"ס) תאוצה בן 0–100 היא 11.3 שניות (מנוע גז טבעי דחוס 999 סמ"ק המפיק 67 כ"ס) תאוצה בן 0–100 היא 12.3 שניות (מנוע חשמלי) Easy Active Ambition Elegance Sport Style Actvie Pro - מהדורה מיוחדת לשוק ההולנדי, המצוידת בין היתר עם מערכת שמע MP3 / תקליטור, מיזוג אוויר עם פילטר אבקה, ריפודים כחולים, כמו גם בקרות חלון חשמליות, נעילה מרכזית וגלגלים 14 אינץ' Monte Carlo Fun "סקודה סיטיגו", 3 דלתות "סקודה סיטיגו" "סקודה סיטיגו", שנת 2013 "סקודה סיטיגו" "סקודה סיטיגו e iV" (מנוע חשמלי) "סקודה סיטיגו e iV" (מנוע חשמלי) סקודה מדיה וקבצים בנושא סקודה סיטיגו בוויקישיתוף סקודה סיטיגו, סרטון באתר יוטיוב סקודה סיטי-גו Citigo נחשפת לראשונה מאת cartube, חדשות רכב, 27 בספטמבר 2011 סקודה סיטיגו autoexpress.co.uk/skoda/citigo סקודה סיטיגו בתצורה 5 דלתות - תמונות carwow.co.uk/skoda/citigo סקודה סיטיגו iv, שנת 2020 carwow.co.uk/skoda/citigo/news/4144/skoda-citigo-iv-price-specs-release "סקודה סיטיגו e iV" autoexpress.co.uk/skoda/citigo/99236/new-2019-skoda-citigo-e-iv דגם skoda citigo sport (בגרמנית) autosmotor.de/skoda-citigo-sport
שברולט טריילבלייזר (קרוסאובר)

שברולט טריילבלייזר (באנגלית: Chevrolet TrailBlazer) היא מכונית במרכב קרוסאובר קומפקטית עם חמישה מקומות ישיבה, שמיוצרת על ידי שברולט משנת 2020. היא הוצגה בשנת 2019 והגיעה לישראל בדצמבר 2020. יחידת ההנעה היחידה שמוצעת עם הדגם כוללת מנוע טורבו-בנזין I3 צילנדרים בנפח 1.4 ליטרים עם הספק של 155 כוחות סוס ב-5,600 סיבובים לדקה, לצד תיבת הילוכים רציפה. נתון התאוצה מ-0 ל-100 קילומטרים לשעה עומד על 9.1 שניות, עד למהירות מרבית של 200 קמ"ש. מבט אחורי מבט קידמי מבט לפנים הרכב שברולט טריילבלייזר בישראל מדיה וקבצים בנושא שברולט טריילבלייזר בוויקישיתוף אתר האינטרנט הרשמי של שברולט טריילבלייזר שברולט טריילבלייזר 2020 נחשף - בשנה הבאה בישראל, באתר קארטיוב, ‏21 בנובמבר 2019 שברולט טריילבלייזר החדש 2021 בישראל - מחיר החל מ-148,990 שקל, באתר קארטיוב, ‏3 בדצמבר 2020 שברולט טרייל בלייזר מפרט מלא, באתר שברולט
.cg

‎.cg היא סיומת אינטרנט מדינית (ccTLD) השייכת לרפובליקה של קונגו. הסיומת מנוהלת על ידי חברת ONPT Congo ו-Interpoint Switzerland. הדומיין לשימוש לחברות הגרות או קשורות לרפובליקה העממית של קונגו. אך בפועל מקבלת מעט מאוד שימוש, בעוד שיש יותר שימוש בדומיין .cd השייכת לרפובליקה הדמוקרטית של קונגו אתר האינטרנט הרשמי של .cg אינפורמציה על הדומיין .cg ב IANA הרשמת דומיין .cg ערך זה הוא קצרמר בנושא סיומות אינטרנט. אתם מוזמנים לתרום לוויקיפדיה ולהרחיב אותו.